Seletuskiri Narva Linnavolikogu määruse „Sõidusoodustuste kehtestamine Narva linnas“ juurde
Narva Linnavalitsuse 17.06.2015 korraldusega nr 672-k tehti Arhitektuuri-ja Linnaplaneerimise Ametile ülesandeks viia läbi avatud menetlusega riigihange „Narva linna avaliku bussiliiniveo teostamine". Riigihanke raames määrati kindlaks vedaja linna liiniveo teenindamiseks. Korraldatud riigihanke tulemusena tunnistati paremaks Aktsiaseltsi Atko Bussiliinid pakkumust. Alates 01.02.2016 teenindab AS Atko Bussiliinid Narva linna avalikke bussiliine ning Narvas rakendub uus e-pileti süsteem:  paberpiletid asenduvad korduvkasutatava ühiskaardiga. 

Alates 01.02.2015 lõpetas Ida-Viru Maavalitsus AS-iga Narva Bussiveod 21.02.2012 sõlmitud Ida-Virumaa II liinigrupi bussiliiniveo avaliku teenindamise lepingu nr.3-3/92. Narva Linnavalitsuse Arhitektuuri- ja Linnaplaneerimise Ameti  ja AS Atko Bussiliinid vahel 05.10.2015 sõlmitud Narva linna avaliku bussiliiniveo teenindamise lepingu nr 179 p 6.1 alapunkti 6.1.5 kohaselt on Tellijal õigus muuta kuni 20% ulatuses veomahtu lepingu perioodil võrreldes algse veomahuga, mille kohta vedaja tegi oma pakkumuse.

[bookmark: _GoBack]Tulenevalt eeltoodust, tegi  Narva Linnavalitsuse Arhitektuuri- ja Linnaplaneerimise Amet ettepaneku suurendada alates 01.veebruarist 2016 Narva linna avaliku bussiliiniveo teenindamise lepingu nr 179  järgset veomahtu (Narva linnast algavad ja aiandusühistuteni kulgevad avalikud  maakonnaliinide marsruudid nr.36 AÜ Gamma, nr.37 AÜ Svetofor, nr.38 AÜ Vesna, nr.39 AÜ Olginskije, nr.41 AÜ Jugla). Marsruudid nr 903, 904 ja 31 hakkas teenindama AS Sebe. Kõiki ülalmainitud liine aktiivselt kasutavad Narva linna elanikud ning enne vedaja muutmist said sotsiaalselt vähekindlustatud linlased ka nendel liinidel sõitude sooritamisel soodustusi.

Lisaks ühistranspordiseaduse §-ga 34 kehtestatud sõidusoodustustele  (Riigisisesel liinil tee-, vee- ja raudteeliikluses on vedaja kohustatud tasuta vedama last, kes ei ole käimasoleva õppeaasta 1. oktoobriks saanud seitsmeaastaseks, samuti last, kelle koolikohustuse täitmise alustamine on edasi lükatud, puudega kuni 16-aastast isikut, sügava puudega 16-aastast ja vanemat isikut, raske nägemispuudega isikut, sügava või raske nägemispuudega isiku saatjat või puudega isikut saatvat juht- või abikoera) kehtestas Narva Linnavolikogu oma 23.03.2006.a määrusega nr 10 „Sõidusoodustuste kehtestamine Narva linna avalikul liiniveol“ sõidusoodustusi Narva linna elanikele. 

Seoses vedaja ja vedude korralduse muutmisega tekkis käesoleval ajal Narva linnas vajadus muuta ülalmainitud  sõidusoodustuste andmist reguleerivat Narva Linnavolikogu määrust. Uus määrus võimaldab säilitada kõiki varem kehtinuid sõidusoodustusi ja reguleerib nende määramist, arvestades uut vedude korraldust. Soodustuste määramise korraldus oli kooskõlastatud ka Ida-Viru Maavalitsuse ja mõlema vedaja esindajatega.

Arvestades eeltoodut esitab Narva Linnavalitsus määruse eelnõu Linnavolikogule vastuvõtmiseks.

